Diari Oficial de la Generalitat Valenciana


Sumari del DOGV 8526, del 10-04-2019 (2019/3541)

RESOLUCIÓ de 5 d'abril de 2019, de la Universitat d'Alacant, per la qual es disposa la publicació de l'oferta d'ocupació pública per a l'any 2019, del personal docent i investigador.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3541


Data del document
:   05-04-2019

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu

RESOLUCIÓ de 5 d'abril de 2019, de la Universitat d'Alacant, per la qual es disposa la publicació de l'oferta d'ocupació pública per a l'any 2019, del personal docent i investigador. [2019/3541]  
La Llei 6/2018, de 3 de juliol, de pressupostos generals de l'Estat per a 2018, vigent quant a la regulació que en ella es conté de l'oferta d'ocupació pública, en el seu article 19.Un.3.I) estableix que, respectant en tot cas les disponibilitats pressupostàries del capítol I dels corresponents pressupostos de despeses, la taxa de reposició es fixa fins a un màxim del 100 per cent per a les places dels cossos de catedràtics d'universitat, de professors titulars d'universitat i professors contractats doctors d'universitat regulats en l'article 52 de la Llei orgànica 6/2001, de 21 de desembre, d'universitats, sempre que per part de les administracions públiques de les quals depenguen s'autoritzen les corresponents convocatòries, prèvia acreditació que l'oferta d'ocupació pública de les citades places no afecta al compliment dels objectius d'estabilitat pressupostària establits per a la corresponent universitat, ni els altres límits fixats en la Llei orgànica 2/2012, de 27 d'abril, d'estabilitat pressupostaria i sostenibilitat financera.  
  
Així mateix, l'apartat Un.4 d'aqueix mateix article estableix que, addicionalment, les administracions públiques compreses en els nombres 3 i 4 anteriors podran oferir un nombre de places equivalent al 5 per cent del total de la seua taxa de reposició, que aniran destinades a aquells sectors o àmbits que consideren que requereixen un reforç addicional d'efectius. Aquest percentatge addicional s'utilitzarà preferentment quan es done, entre unes altres, alguna de les següents circumstàncies: establiment de nous serveis públics, increment d'activitat estacional per l'activitat turística o alt volum de jubilacions esperades.  
  
Les places resultants d'aquesta taxa de reposició d'efectius han d'incloure's en una oferta d'ocupació pública de torn lliure.  
No obstant el paràgraf segon del mateix article 19.Un.3.I) disposa que dins del límit de la taxa de reposició corresponent als cossos de catedràtics d'universitat i de professors titulars d'universitat i als professors contractats previstos en el paràgraf anterior, cada universitat estarà obligada a destinar, com a mínim, un 15 per cent del total de places que oferisca, a la incorporació, en aquella categoria per a la qual estiga acreditat, de personal investigador doctor que haja finalitzat el Programa Ramón y Cajal i haja obtingut el certificat I3. En el cas que no s'utilitzen totes les places previstes en aquesta reserva, aquestes es podran oferir a altres investigadors de programes d'excel·lència, nacionals o internacionals i que hagen obtingut el certificat I3.  
  
En virtut de la modificació de l'article 62 de la Llei orgànica 6/2001, de 21 de desembre, d'universitats, continguda en el Reial Decret llei 10/2015, d'11 de setembre, les universitats poden convocar places de promoció interna, que estiguen dotades en l'estat de despeses del seu pressupost, per a l'accés al cos de catedràtics d'universitat. Tenint en compte que aquestes places, que no podran superar el nombre màxim de places que siguen objecte d'oferta d'ocupació pública de torn lliure, en aqueix mateix any, per a l'accés als cossos docents, es convocaran per a funcionaris de carrera del cos de professors titulars d'universitat o de l'escala d'investigadors científics dels organismes públics de recerca, que hagen prestat, com a mínim, dos anys de serveis efectius sota aquesta condició.  
Considerant el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, referit a l'oferta d'ocupació pública. Segons l'acord de Consell de Govern de la Universitat d'Alacant, de2 8 de març de 2019, pel qual s'aprova l'oferta d'ocupació pública per a l'any 2019 de places de personal docent i investigador de la Universitat d'Alacant, de conformitat amb la taxa de reposició autoritzada.  
  
Fent ús de les potestats i funcions conferides pels estatuts de la Universitat d'Alacant, aprovats pel Decret 25/2012, de 3 de febrer, del Consell de la Generalitat Valenciana, i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, aquest Rectorat resol:  
  
Primer  
Publicar en el Diari Oficial de la Generalitat Valenciana l'oferta d'ocupació pública per a l'any 2019, referida al personal docent i investigador, aprovada per Acord del Consell de Govern de2 8 de març de 2019 segons la següent distribució:  
Torn lliure: 18 places per a l'accés al cos de professors/as titulars d'universitat, 48 places per a la incorporació de professors contractats doctors d'universitat regulats en l'article 52 de la Llei orgànica 6/2001, de 21 de desembre.  
Promoció interna: 18 places per a l'accés al cos de catedràtics/as d'universitat.  
Incorporació Ramón y Cajal: 12 places per a la incorporació, en aquella categoria per a la qual s'estiga acreditat, de personal investigador doctor que haja finalitzat el Programa Ramón y Cajal i haja obtingut el certificat I3. En el cas que no s'utilitzen totes les places previstes en aquesta reserva, aquestes es podran oferir a altres investigadors de programes d'excel·lència, nacionals o internacionals i que hagen obtingut el certificat I3.  
  
Segon  
Seguint el que es disposa en l'article 70.1 de l'Estatut Bàsic de l'Empleat Públic, el termini màxim per a la convocatòria dels processos selectius previstos en aquesta oferta és de tres anys, comptat a partir de la publicació d'aquesta resolució.  
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes, a partir de l'endemà a la seua publicació, davant el mateix òrgan que va dictar la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos, comptats a partir de l'endemà a la seua publicació.  
  
Alacant, 5 d'abril de 2019.- El rector: Manuel Palomar Sanz.